Newsgroup: italia.trieste.discussioni
Titolo: Due Piccoli, un club della Triestina bisiaco

Mi me fa troppo incazzar che ghe sia due giornai Piccolo, un de
Trieste e un de Monfalcon,
perche` se te ciol uno no te te sa che manifestazioni xe` a Trieste e
gli Appuntamenti,
e se te ciol l&#8217;altro non te sa tutte le robe interessanti che i
organizza nel Monfalconese ( e se le snobbe`, ve assicuro che ve
perde` MOLTISSIMO).
Comunque xe` vignu` fora sul Piccolo de Monfalcon un articoletto
riguardante el rinato club della Triestina, unico della bisiacheria,
con sede a Staranzan.
Credo che el motivo xe` che xe` un sacco de triestini che xe` vignudi
a abitar in zona per vari motivi lavorativi e costo abitazioni.
Xe` un problema, pero`, perche` dubito che questi gappi letto. 
Infatti de solito i Triestini che abita fora continua a comprar el
Piccolo de Trieste per abitudine e quindi proprio a lori che podessi
interessarghe, la cosa ghe xe` sfuggida.
Spero che lo stesso articolo sia vignudo fora anche sul Piccolo de
Trieste e che me sia sfuggido a mi, invece.
Comunque el problema xe` che sto club, per esser tale, ga bisogno
almeno de 30 iscritti, e adesso i xe` in 8.
Costo dell&#8217;iscrizione 6 euro, sede in Via Atleti Azzurri
d&#8217;Italia a Staranzan, la del campo de calcio.
Se se tifosi della Triestina, abite` fora Trieste, o anche a Trieste,
ma vole` sostener l&#8217;iniziativa, i numeri de telefono de ciamar
xe`: 0481/485169 (numero della sede) e 0481/45727 (numero del tipo che
organizza).
Passateparola!!!
Ciao
P.S. Se vien fora codici strani al posto de ogni apostrofo o accento,
portate pazienza: la tastiera che i me propina qua, no ga le lettere
accentate, no ga apostrofi e ga tutte le lettere in posizioni diverse
rispetto al normale. A volte funzia a volte no.

perde` MOLTISSIMO).
Anca mi me fa incazar 'sta roba, perchè volentieri legesi tute e due le
edizioni. Secondo mi un difeto de Trieste xe propio el suo eser chiusa in se
stessa, e un contributo a 'sta carateristica xe anca el fato che el suo
principale (praticamente unico) giornal snoba quel che sucedi fora dela
provincia (tra l'altro, oltra a perderse le robe interesanti che i organiza
nel Monfalconese - ma no ghe volesi gnanca 'sai a spostarse anca in Friul -
i letori del Picolo e i triestini in generale se perdi anca le robe
interesanti che i organiza nel Capodistriano - e no ghe volesi gnanca 'sai a
spostare anca nel resto del Istria).
P.S. Una volta so che le edizioni del Picolo jera 4: quela de Trieste, quela
de Mofalcon, quela de Gorizia e (poco venduda) anca quela de Udine (po' se
gaveva zontà anca la quinta, quela de Istria, Litorale e Quarnero, che la
vien regalada oltreconfin a chi che compra el quotidiano La Voce del
Popolo). Trieste e Mofalcon so che esisti ancora (e anca Istria Litorale
Quarnero, che praticamente xe quela de Trieste, solo che ogni tanto i ghe
cava un poche de pagine de cronaca)... de quele de Gorizia e Udine sa
qualchidun dar notizia?

Esisti ancora la pagina de Gorizia... che la xe pocovia la copia dela pagina
del Messaggero Veneto, che fa parte del stesso gruppo editoriale... una
volta iera anche la pagina de Trieste dello stesso Messaggero...
Buona Serata....